CELEX: 32011D0337
Language: lv
Date: 2011-06-09 00:00:00
Title: 2011/337/ES: Komisijas Lēmums ( 2011. gada 9. jūnijs ) par ekoloģisko kritēriju noteikšanu ES ekomarķējuma piešķiršanai personālajiem datoriem (izziņots ar dokumenta numuru C(2011) 3737)  Dokuments attiecas uz EEZ

10.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 151/5
            
         KOMISIJAS LĒMUMS
   (2011. gada 9. jūnijs)
   par ekoloģisko kritēriju noteikšanu ES ekomarķējuma piešķiršanai personālajiem datoriem
   (izziņots ar dokumenta numuru C(2011) 3737)
   (Dokuments attiecas uz EEZ)
   (2011/337/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Saskaņā ar Regulu (EK) Nr. 66/2010 ES ekomarķējumu drīkst piešķirt tiem produktiem, kuru ietekme uz vidi visā to aprites ciklā ir iespējami maza.
            
         
               (2)
            
            
               Regulā (EK) Nr. 66/2010 paredzēts atbilstīgi produktu grupām noteikt attiecīgus ES ekomarķējuma kritērijus.
            
         
               (3)
            
            
               Ar Komisijas Lēmumu 2001/686/EK (2) ir noteikti ekoloģiskie kritēriji un saistītās vērtēšanas un verifikācijas prasības personālajiem datoriem. Pēc minētajā lēmumā noteikto kritēriju pārskatīšanas ar Komisijas Lēmumu 2005/341/EK (3) ir noteikti pārskatīti kritēriji, kuri ir spēkā līdz 2011. gada 30. jūnijam.
            
         
               (4)
            
            
               Minētie kritēriji ir tikuši papildus pārskatīti, ņemot vērā tehnoloģiju attīstību. Turklāt 2006. gadā starp Amerikas Savienoto Valstu valdību un Eiropas Kopienu tika noslēgts nolīgums (turpmāk “Nolīgums”), kurā noteica Energy Star kritērijus. Minēto Nolīgumu Padome apstiprināja ar Lēmumu 2006/1005/EK (4), kurā grozījumi izdarīti ar 2009. gada 12. augusta Lēmumu 2010/C 186/1, ko pārvaldības organizācijas, kuras izveidotas saskaņā ar Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu, pieņēmušas par Nolīguma C pielikuma VIII daļā iekļauto datoru specifikāciju pārskatīšanu (turpmāk Energy Star v5.0) (5).
            
         
               (5)
            
            
               Šiem jaunajiem kritērijiem, kā arī ar tiem saistītajām vērtēšanas un verifikācijas prasībām jāpaliek spēkā trīs gadus no šā lēmuma pieņemšanas dienas.
            
         
               (6)
            
            
               Skaidrības labad Lēmums 2005/341/EK ir jāaizstāj.
            
         
               (7)
            
            
               Ražotājiem, kuru produktiem ir piešķirts ekomarķējums personālajiem datoriem, pamatojoties uz Lēmumā 2005/341/EK noteiktajiem kritērijiem, jāatļauj izmantot pārejas periodu, lai tiem būtu pietiekoši laika pielāgot savu produkciju pārskatītajiem kritērijiem un prasībām. Līdz minētā lēmuma spēkā esības termiņa beigām ražotājiem jāatļauj iesniegt pieteikumus, kas pamatojas uz Lēmumā 2005/341/EK noteiktajiem kritērijiem vai kritērijiem, kas noteikti šajā lēmumā.
            
         
               (8)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Regulas (EK) Nr. 66/2010 16. pantu izveidotā komiteja,
            
         IR PIEŅĒMUSI ŠO LĒMUMU.
   1. pants
   Ražojumu grupā “personālie datori” ietilpst: galddatori, integrētie galddatori, plānie klienti, displeji un tastatūras (kā atsevišķa vienība), kā definēts 2. pantā.
   Šajā lēmumā par personālajiem datoriem neuzskata piezīmjdatorus, mazserverus, darbstacijas, spēļu konsoles un digitālos fotorāmjus.
   2. pants
   Šajā lēmumā izmanto šādas definīcijas:
   
               1)
            
            
               “dators” ir ierīce, kas veic loģiskas operācijas un apstrādā datus, spēj izmantot ievadierīces un datordisplejus un kurā operāciju izpildīšanai ir ietverts centrālais procesors (CPU). Šajā lēmumā par datoriem uzskata tika stacionāras iekārtas, tostarp galddatorus, integrētos galddatorus un plānos klientus.
               Ja, datoru piegādājot, komplektā ietilpst monitors, tastatūra vai jebkāda cita ievadierīce, arī tiem ir jāatbilst šā lēmuma kritērijiem. Tastatūras un displeji var tikt uzskatīti arī par atsevišķām vienībām;
            
         
               2)
            
            
               “datordisplejs” ir displejekrāns un ar to saistītie elektroniskie komponenti, kas ievietoti vienā atsevišķā korpusā vai datora korpusā (piemēram, integrētā galddatorā), un tas spēj atveidot no datora izvadīto informāciju, izmantojot vienu vai vairākus ievadsavienojumus, piemēram, VGA, DVI, Display Port un/vai IEEE 1394. Kā datordisplejus izmanto, piemēram, katodstaru lampas displejus (CRT) un šķidro kristālu displejus (LCD);
            
         
               3)
            
            
               “tastatūra” ir datu ievades ierīce ar noteiktā veidā izvietotiem taustiņiem, kuru var izmantot, lai datorā ievadītu diskrētus datus;
            
         
               4)
            
            
               “ārējs barošanas avots” ir komponents, kas ievietots atsevišķā fiziskā korpusā ārpus datora korpusa un kura uzdevums ir pārveidot elektrotīkla maiņstrāvu zemāka sprieguma(-u) līdzstrāvā, lai darbinātu datoru. Ārējais barošanas avots jāsavieno ar datoru, izmantojot apmaināmu vai neapmaināmu kontaktspraudni/kontaktrozeti, kabeli, vairākdzīslu vadu vai cita veida vadojumu;
            
         
               5)
            
            
               “iekšējais barošanas avots” ir komponents, kas atrodas datora korpusā un kura uzdevums ir pārveidot elektrotīkla maiņstrāvu zemāka sprieguma(-u) līdzstrāvā, lai darbinātu datora komponentus. Saskaņā ar šo definīciju iekšējam barošanas blokam jāatrodas datora korpusā, bet ne uz datora pamatplates. Barošanas avotam jābūt savienotam ar elektrotīklu, izmantojot vienu kabeli bez jebkādām elektriskajām starpshēmām starp barošanas avotu un elektrotīklu. Turklāt visiem elektriskajiem savienojumiem starp barošanas avotu un datora komponentiem (izņemot līdzstrāvas savienojumu ar integrētā galddatora displeju) jāatrodas datora korpusā (t. i., nedrīkst būt ārēju kabeļu, kas barošanas avotu savienotu ar datoru vai atsevišķiem komponentiem). Iekšējos līdzstrāva–līdzstrāva tipa pārveidotājus, ko izmanto, lai vienu līdzstrāvas spriegumu no ārējā barošanas avota pārveidotu vairākos spriegumos izmantošanai datorā, neuzskata par iekšējiem barošanas avotiem;
            
         
               6)
            
            
               “galddators” ir dators, kura galvenais bloks paredzēts pastāvīgai izvietošanai noteiktā vietā, bieži vien – uz galda vai grīdas. Galddators nav paredzēts pārnēsāšanai; ar to izmanto ārēju datora displeju, tastatūru un peli. Galddators ir paredzēts plašam mājas un biroja lietojumu klāstam;
            
         
               7)
            
            
               “integrēts galddators” ir galddatora sistēma, kurā dators un datordisplejs ir apvienots vienā blokā, kurai maiņstrāvu pievada pa vienu kabeli. Ir divu veidu integrētie galddatori: 1) sistēma, kurā datordisplejs un dators ir fiziski apvienoti vienā blokā; vai 2) sistēma, kas konstruēta kā vienota sistēma, kurā datordisplejs ir atsevišķs komponents, bet ir savienots ar galveno korpusu ar līdzstrāvas barošanas kabeli, un gan datoru, gan datordispleju darbina no viena barošanas bloka. Tā kā integrētie galddatori ir galddatoru apakškategorija, tie parasti ir konstruēti tā, lai nodrošinātu funkcionalitāti, kas līdzvērtīga galddatoru sistēmu funkcionalitātei;
            
         
               8)
            
            
               “plānais klients” ir elektrotīklam atsevišķi pieslēgts dators, kurš primārās funkcionalitātes nodrošināšanai izmanto savienojumu ar attālinātiem skaitļošanas resursiem. Galvenās skaitļošanas darbības (piemēram, programmizpilde, datu glabāšana, mijiedarbība ar citiem interneta resursiem u. c.) notiek, izmantojot attālinātos skaitļošanas resursus. Šīs definīcijas aptvertie plānie klienti ir tikai tās ierīces, kam nav datorā integrēta rotācijas tipa datu nesēja. Tādam plānā klienta galvenajam blokam, uz ko attiecas šī definīcija, ir jābūt paredzētam novietošanai pastāvīgā atrašanās vietā (piemēram, uz galda), nevis pārnēsāšanai;
            
         
               9)
            
            
               “diskrēts grafikas procesors (GPU)” ir grafikas procesors, kam ir lokālās atmiņas kontrollera saskarne un lokāla grafikas apstrādes atmiņa.
            
         3. pants
   Lai ierīcei piešķirtu ES ekomarķējumu saskaņā ar Regulu (EK) Nr. 66/2010, tai jāietilpst produktu grupā “personālie datori”, kā noteikts šā lēmuma 1. pantā, un jāatbilst ekoloģiskajiem kritērijiem, kā arī šā lēmuma pielikumā noteiktajām saistītajām vērtēšanas un verifikācijas prasībām.
   4. pants
   Produktu grupas “personālie datori” ekoloģiskie kritēriji un ar tiem saistītās novērtēšanas un verifikācijas prasības ir spēkā trīs gadus no šā lēmuma pieņemšanas dienas.
   5. pants
   Administratīviem mērķiem produktu grupai “personālie datori” piešķirtais kods ir “013”.
   6. pants
   Lēmumu 2005/341/EK atceļ.
   7. pants
   1.   Atkāpjoties no 6. pantā noteiktā, pieteikumus ES ekomarķējuma saņemšanai produktiem grupā “personālie datori”, kas iesniegti pirms šā lēmuma pieņemšanas datuma, izvērtē atbilstoši Lēmuma 2005/341/EK nosacījumiem.
   2.   Pieteikumus ES ekomarķējuma saņemšanai produktiem grupā “personālie datori”, kas iesniegti no šā lēmuma pieņemšanas datuma, bet vēlākais līdz 2011. gada 30. jūnijam, ir atļauts sagatavot atbilstoši Lēmuma 2005/341/EK kritērijiem vai šajā lēmumā noteiktajiem kritērijiem.
   Šos pieteikumus izvērtē atbilstoši tiem kritērijiem, atbilstoši kuriem pieteikumi ir sagatavoti.
   3.   Ja ekomarķējumu piešķir, pamatojoties uz pieteikumu, kas izvērtēts atbilstoši Lēmumā 2005/341/EK noteiktajiem kritērijiem, šo ekomarķējumu atļauts izmantot 12 mēnešus pēc šā lēmuma pieņemšanas dienas.
   8. pants
   Šis lēmums ir adresēts dalībvalstīm.
   
      Briselē, 2011. gada 9. jūnijā
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 27, 30.1.2010., 1. lpp.
   
      (2)  OV L 242, 12.9.2001., 4. lpp.
   
      (3)  OV L 115, 4.5.2005., 1. lpp.
   
      (4)  OV L 381, 28.12.2006., 24. lpp.
   
      (5)  OV C 186, 9.7.2010., 1. lpp.
   
      PIELIKUMS
      
         PAMATPRINCIPI
      
      
         Kritēriju noteikšanas mērķi
      
      Kritēriju noteikšanas mērķis ir veicināt kaitējuma videi mazināšanu un ar enerģijas izmantošanu saistīto risku mazināšanu (globālā sasilšana, paskābināšanās, neatjaunojamo energoavotu izsīkšana), samazinot enerģijas patēriņu, kaitējuma videi mazināšanu saistībā ar dabas resursu izmantošanu un kaitējuma videi mazināšanu saistībā ar bīstamu vielu izmantošanu, samazinot šādu vielu izmantošanu.
      
         KRITĒRIJI
      
      Šā lēmuma 3. panta vajadzībām kritērijus nosaka šādiem aspektiem:
      
                   
               
               
                  Displejs
               
               
                  Tastatūra
               
               
                  Personālais dators
               
            
                  Energotaupība: dators
               
               
                   
               
               
                   
               
               
                  X
               
            
                  Energotaupība: displejs
               
               
                  X
               
               
                   
               
               
                  X
               
            
                  Energopatēriņa pārvaldības prasības
               
               
                  X
               
               
                   
               
               
                  X
               
            
                  Barošanas avoti: iekšējie
               
               
                   
               
               
                   
               
               
                  X
               
            
                  Displeja aizmugurapgaismojumā nav izmantots dzīvsudrabs
               
               
                  X
               
               
                   
               
               
                  X
               
            
                  Bīstamas vielas, maisījumi, plastmasas daļas
               
               
                  X
               
               
                  X
               
               
                  X
               
            
                  Troksnis
               
               
                   
               
               
                   
               
               
                  X
               
            
                  Pārstrādāti materiāli
               
               
                  X
               
               
                  X
               
               
                  X
               
            
                  Lietošanas norādījumi
               
               
                  X
               
               
                  X
               
               
                  X
               
            
                  Demontējama konstrukcija
               
               
                  X
               
               
                  X
               
               
                  X
               
            
                  Remontējamība
               
               
                  X
               
               
                   
               
               
                  X
               
            
                  Darbmūža paildzināšana
               
               
                   
               
               
                   
               
               
                  X
               
            
                  Iepakojums
               
               
                  X
               
               
                  X
               
               
                  X
               
            
         Vērtēšanas un verifikācijas prasības.
      
      Konkrētas vērtēšanas un verifikācijas prasības ir norādītas katram kritērijam atsevišķi.
      Gadījumos, kad pieteikuma iesniedzējam jāiesniedz deklarācijas, dokumenti, analīzes, testēšanas pārskati vai citi apliecinājumi par kritēriju ievērošanu, uzskata, ka tos drīkst sagatavot pats pieteikuma iesniedzējs un attiecīgā gadījumā tā piegādātājs(-i) u. c.
      Ja iespējams, testēšana jāveic laboratorijās, kuras atbilst standartā EN ISO 17025 vai tam ekvivalentā standartā noteiktajām vispārīgajām prasībām. Vajadzības gadījumā var izmantot citas testēšanas metodes nekā tās, kas ir norādītas katram kritērijam, ja pieteikumu novērtējošā kompetentā iestāde atzīst šādas metodes par līdzvērtīgām.
      
         ES EKOMARĶĒJUMA KRITĒRIJI
      
      
         1. kritērijs.   Energotaupība
      
      a)   Galddatoru, integrētu galddatoru un plāno klientu energotaupība
      Galddatoru un integrēto galddatoru energoefektivitātes rādītājiem jāpārsniedz attiecīgās Nolīgumā, kas grozīts ar ENERGY STAR v5.0, noteikto kategoriju energoefektivitātes prasības vismaz par šādām vērtībām:
      
                  —
               
               
                  A kategorija: 40 %,
               
            
                  —
               
               
                  B kategorija: 25 %,
               
            
                  —
               
               
                  C kategorija: 25 %,
               
            
                  —
               
               
                  D kategorija: 30 %.
               
            Plāno klientu energoefektivitātes rādītājiem jāatbilst vismaz ENERGY STAR v5.0 noteiktajām energoefektivitātes prasībām plānajiem klientiem.
      Saskaņā ar Nolīgumu, kurš grozīts ar ENERGY STAR v5.0, pieļaujamās korekcijas atkarībā no komplektācijas drīkst piemērot tādā pašā līmenī, izņemot diskrētu grafikas procesoru (GPU) gadījumā, par ko nepiešķir papildu pielaides.
      b)   Datordispleju energotaupība
      
                  i)
               
               
                  Datordispleju energoefektivitātes rādītāji aktīvā režīmā pārsniedz ENERGY STAR v5.0 noteiktās energoefektivitātes prasības vismaz par 30 %;
               
            
                  ii)
               
               
                  datordispleja energopatēriņš miega režīmā nepārsniedz 1 W;
               
            
                  iii)
               
               
                  datordispleju enerģijas patēriņš ieslēgtā stāvoklī pie maksimāla spilgtuma iestatījuma ir ≤ 100 W;
               
            
                  iv)
               
               
                  datora monitora energopatēriņš izslēgtā stāvoklī nepārsniedz 0,5 W.
               
            
         Novērtēšana un verifikācija. Pretendents kompetentajai iestādei deklarē ražojuma atbilstību šīm prasībām.
      
         2. kritērijs.   Energopatēriņa pārvaldība
      
      Dators atbilst šādām energopatēriņa pārvaldības prasībām (1):
      a)   energopatēriņa pārvaldības prasības:
      personālie datori patērētājiem jāpiegādā ar iespējotu energopatēriņa pārvaldības sistēmu. Energopatēriņa pārvaldības iestatījumi ir šādi:
      
                  i)
               
               
                  displejs izslēdzas pēc 10 minūtēm (displeja miega režīms);
               
            
                  ii)
               
               
                  dators pārslēdzas miega režīmā pēc 30 minūtēm (system level S3, suspended to RAM) (2);
               
            b)   energopatēriņa pārvaldības prasības attiecībā uz tīkla pieslēgumu:
      
                  i)
               
               
                  personālajiem datoriem, kas atbalsta Ethernet, jāspēj iespējot un atspējot Wake on LAN (WOL) miega režīmam;
               
            c)   energopatēriņa pārvaldības prasības attiecībā uz tīkla pieslēgumu (attiecas tikai uz personālajiem datoriem, kurus piegādā caur uzņēmumu kanāliem):
      
                  i)
               
               
                  personālajiem datoriem, kas atbalsta Ethernet, jāatbilst vienai no šīm prasībām (3):
                  
                              —
                           
                           
                              tie tiek piegādāti ar iespējotu Wake On LAN no miega režīma, kad tie pieslēgti maiņstrāvas barošanas avotam, vai
                           
                        
                              —
                           
                           
                              ja dators uzņēmumam piegādāts ar atspējotu WOL, tad ir jābūt iespējai iespējot WOL, gan izmantojot klienta operētājsistēmas lietotāja saskarni, gan caur tīklu;
                           
                        
            
                  ii)
               
               
                  personālajiem datoriem, kas atbalsta Ethernet, jāspēj miega režīmā reaģēt gan uz attālinātiem (izmantojot tīklu), gan uz ieprogrammētiem [iestatītiem] aktivēšanas notikumiem (piemēram, reāllaika pulkstenis). Ja ražotājs var mainīt iestatījumus (t. i., konfigurēt, izmantojot aparatūras, nevis programmatūras iestatījumus), ražotājs nodrošina, ka šos iestatījumus, izmantojot ražotāja nodrošinātus rīkus, var centralizēti mainīt atbilstīgi klienta vēlmēm.
               
            
         Novērtēšana un verifikācija. Pieteikuma iesniedzējs iesniedz kompetentajai iestādei deklarāciju, kas apliecina, ka dators ir piegādāts ar iepriekš aprakstītajiem vai labākiem energopatēriņa pārvaldības iestatījumiem.
      
         3. kritērijs.   Iekšējie barošanas avoti
      
      Iekšējie barošanas avoti atbilst vismaz tām energoefektivitātes prasībām, kas noteiktas ENERGY STAR v5.0.
      
         Novērtēšana un verifikācija. Pieteikuma iesniedzējs kompetentajai iestādei deklarē ražojuma atbilstību šīm prasībām.
      
         4. kritērijs.   Dzīvsudrabs luminiscences spuldzēs
      
      Dzīvsudrabu vai tā savienojumus aizliegts ar nolūku pievienot datordispleja aizmugurapgaismojumam.
      
         Novērtēšana un verifikācija. Pieteikuma iesniedzējs kompetentajai iestādei deklarē, ka datordisplejā katra aizmugurapgaismojuma spuldze nesatur vairāk kā 0,1 mg dzīvsudraba vai tā savienojumu. Pieteikuma iesniedzējs arī īsumā apraksta izmantoto apgaismošanas sistēmu.
      
         5. kritērijs.   Bīstamas vielas un maisījumi
      
      Saskaņā ar Regulas (EK) Nr. 66/2010 6. panta 6. punktu produkts vai jebkādas tā daļas nedrīkst saturēt ne vielas, kas minētas Eiropas Parlamenta un Padomes Regulas (EK) Nr. 1907/2006 (4) 57. pantā, ne arī vielas vai maisījumus, kas saskaņā ar Eiropas Parlamenta un Padomes Regulu (EK) Nr. 1272/2008 (5) atbilst kritērijiem klasificēšanai šādās bīstamības klasēs vai kategorijās.
      Bīstamības apzīmējumu un riska frāžu saraksts:
      
                  Bīstamības apzīmējums (6)
                  
               
               
                  Riska frāze (7)
                  
               
            
                  H300 Norijot iestājas nāve
               
               
                  R28
               
            
                  H301 Toksisks, ja norīts
               
               
                  R25
               
            
                  H304 Var izraisīt nāvi, ja norīts vai iekļūst elpceļos
               
               
                  R65
               
            
                  H310 Nonākot saskarē ar ādu, iestājas nāve
               
               
                  R27
               
            
                  H311 Toksisks, ja nonāk saskarē ar ādu
               
               
                  R24
               
            
                  H330 Ieelpojot iestājas nāve
               
               
                  R23/26
               
            
                  H331 Toksisks, ja ieelpo
               
               
                  R23
               
            
                  H340 Var izraisīt ģenētiskus bojājumus
               
               
                  R46
               
            
                  H341 Ir aizdomas, ka var izraisīt ģenētiskus bojājumus
               
               
                  R68
               
            
                  H350 Var izraisīt vēzi
               
               
                  R45
               
            
                  H350i Var izraisīt vēzi ieelpojot
               
               
                  R49
               
            
                  H351 Ir aizdomas, ka izraisa vēzi
               
               
                  R40
               
            
                  H360F Var negatīvi ietekmēt auglību
               
               
                  R60
               
            
                  H360D Var nodarīt kaitējumu nedzimušam bērnam
               
               
                  R61
               
            
                  H360FD Var negatīvi ietekmēt auglību. Var nodarīt kaitējumu nedzimušam bērnam
               
               
                  R60/61/60-61
               
            
                  H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam
               
               
                  R60/63
               
            
                  H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību
               
               
                  R61/62
               
            
                  H361f Ir aizdomas, ka negatīvi ietekmē auglību
               
               
                  R62
               
            
                  H361d Ir aizdomas, ka var nodarīt kaitējumu nedzimušam bērnam
               
               
                  R63
               
            
                  H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam.
               
               
                  R62-63
               
            
                  H362 Var nodarīt kaitējumu ar krūti barotam bērnam
               
               
                  R64
               
            
                  H370 Rada orgānu bojājumus
               
               
                  R39/23/24/25/26/27/28
               
            
                  H371 Var izraisīt orgānu bojājumus
               
               
                  R68/20/21/22
               
            
                  H372 Ilgstošas vai atkārtotas iedarbības rezultātā bojā orgānus
               
               
                  R48/25/24/23
               
            
                  H373 Ilgstošas vai atkārtotas iedarbības rezultātā var bojāt orgānus
               
               
                  R48/20/21/22
               
            
                  H400 Ļoti toksisks ūdens organismiem
               
               
                  R50
               
            
                  H410 Ļoti toksisks ūdens organismiem, ar ilglaicīgām sekām
               
               
                  R50-53
               
            
                  H411 Toksisks ūdens organismiem, ar ilglaicīgām sekām
               
               
                  R51-53
               
            
                  H412 Kaitīgs ūdens organismiem, ar ilglaicīgām sekām
               
               
                  R52-53
               
            
                  H413 Var radīt ilglaicīgas kaitīgas sekas ūdens organismiem
               
               
                  R53
               
            
                  EUH059 Bīstams ozona slānim
               
               
                  R59
               
            
                  EUH029 Saskaroties ar ūdeni, izdala toksiskas gāzes
               
               
                  R29
               
            
                  EUH031 Saskaroties ar skābēm, izdala toksiskas gāzes
               
               
                  R31
               
            
                  EUH032 Saskaroties ar skābēm, izdala ļoti toksiskas gāzes
               
               
                  R32
               
            
                  EUH070 Toksisks, nonākot saskarē ar acīm
               
               
                  R39-41
               
            Tādu vielu vai maisījumu izmantošana, kas pēc pārstrādes maina īpašības (piemēram, vairs nav biopieejami, tajos notiek ķīmiskas modifikācijas) tādā veidā, ka tie vairs nerada konstatēto bīstamību, ir atbrīvota no iepriekš minētās prasības.
      Tādu vielu vai maisījumu robežkoncentrācijas, kuri atbilst kritērijiem to klasificēšanai iepriekšējā tabulā uzskaitītajās bīstamības klasēs vai kategorijās, un robežkoncentrācijas vielām, kas atbilst kritērijiem Regulas (EK) Nr. 1907/2006 57. panta a), b) vai c) apakšpunktā, nedrīkst pārsniegt vispārīgo vai specifisko robežkoncentrāciju, kas noteikta saskaņā ar Regulas (EK) Nr. 1272/2008 10. pantu. Ja ir noteiktas specifiskās robežkoncentrācijas, jāizmanto tās, nevis vispārējās robežkoncentrācijas.
      Robežkoncentrācijas vielām, kas atbilst kritērijiem Regulas (EK) Nr. 1907/2006 57. panta d), e) vai f) apakšpunktā, nedrīkst pārsniegt 0,1 % pēc masas.
      No šīs prasības ir īpaši atbrīvotas šādas vielas/vielu izmantošana:
      
                  Homogēnas detaļas ar masu, kas nepārsniedz 10 g
               
               
                  Visi iepriekš uzskaitītie apdraudējuma apzīmējumi un riska frāzes
               
            
                  Niķelis nerūsējošā tēraudā
               
               
                   
               
            
         Novērtēšana un verifikācija. Par katru detaļu, kuras masa pārsniedz 10 g, pieteikuma iesniedzējs iesniedz deklarāciju par atbilstību šim kritērijam, kā arī saistītu dokumentāciju, piemēram, vielu piegādātāju parakstītas atbilstības deklarācijas un attiecīgu drošības datu lapu kopijas par vielām un maisījumiem atbilstīgi Regulas (EK) Nr. 1907/2006 II pielikumam. Koncentrācijas robežvērtībām jābūt norādītām drošības datu lapās par vielām un maisījumiem atbilstīgi Regulas (EK) Nr. 1907/2006 31. pantam.
      
         6. kritērijs.   Vielas, kas ietvertas sarakstā saskaņā ar Regulas (EK) Nr. 1907/2006 59. panta 1. punktu
      
      Atkāpi no izņēmuma, kas minēts 6. panta 6. punktā, nedrīkst piešķirt vielām, kas atzītas par tādām, kas rada ļoti lielas bažas un ir iekļautas sarakstā, kā paredzēts Regulas (EK) Nr. 1907/2006 59. pantā, un atrodas maisījumos, izstrādājumā vai jebkurā salikta izstrādājuma homogēnā detaļā koncentrācijās, kas pārsniedz 0,1 %. Ja koncentrācija ir zemāka nekā 0,1 %, piemēro specifiskas koncentrācijas robežvērtības, kas noteiktas Regulas (EK) Nr. 1272/2008 10. pantā.
      
         Novērtēšana un verifikācija. To vielu saraksts, kuras noteiktas kā tādas, kas rada ļoti lielas bažas un ir iekļautas apzināmo vielu sarakstā saskaņā ar Regulas (EK) Nr. 1907/2006 59. pantu, ir pieejams:
      http://echa.europa.eu/chem_data/authorisation_process/candidate_list_table_en.asp
      Atsauce uz šo sarakstu jāsniedz pieteikuma iesniegšanas dienā.
      Pieteikuma iesniedzējs iesniedz deklarāciju par atbilstību šim kritērijam, kā arī saistītu dokumentāciju, piemēram, vielu piegādātāju parakstītas atbilstības deklarācijas un attiecīgu drošības datu lapu kopijas par vielām un maisījumiem atbilstīgi Regulas (EK) Nr. 1907/2006 II pielikumam. Koncentrācijas robežvērtībām jābūt norādītām drošības datu lapās par vielām un maisījumiem atbilstīgi Regulas (EK) Nr. 1907/2006 31. pantam.
      
         7. kritērijs.   Plastmasas daļas
      
      
                  a)
               
               
                  Ja ražošanas procesā izmanto plastifikatoru, tam jāatbilst 5. un 6. kritērijā noteiktajām prasībām par bīstamām vielām.
                  Turklāt izstrādājumā aizliegts ar nolūku izmantot DNOP (di-n-oktilftalātu), DINP (diizononilftalātu), DIDP (diizodecilftalātu).
               
            
                  b)
               
               
                  Plastmasas daļās hlora saturs pēc masas nedrīkst pārsniegt 50 %.
               
            
                  c)
               
               
                  Atļauts izmantot tikai tādus biocīdos produktus, kas satur biocīdās aktīvās vielas, kuras iekļautas Eiropas Parlamenta un Padomes Direktīvas 98/8/EK (8) IA pielikumā un ir apstiprinātas izmantošanai datoros.
               
            
         Novērtēšana un verifikācija. Ražotājs kompetentajai iestādei, kas piešķir ekomarķējumu, iesniedz parakstītu sertifikātu, kurā deklarēta atbilstība šīm prasībām. Kompetentajai iestādei, kas piešķir ekomarķējumu, iesniedz arī atbilstības deklarāciju, kuru parakstījuši plastmasas un biocīdu piegādātāji, tai pievienojot attiecīgas materiālu un vielu drošības datu lapas. Nepārprotami norāda visus izmantotos biocīdus.
      
         8. kritērijs.   Troksnis
      
      Personālā datora sistēmas bloka “deklarētais A-novērtētais skaņas intensitātes līmenis” (re l pW) saskaņā ar ISO 9296 3.2.5. punktu nepārsniedz:
      
                  —
               
               
                  40 dB (A) dīkstāves darbības režīmā,
               
            
                  —
               
               
                  45 dB (A), kad darbojas cietā diska diskdzinis.
               
            
         Novērtēšana un verifikācija. Pieteikuma iesniedzējs iesniedz kompetentajai iestādei ziņojumu, kas apstiprina, ka trokšņa līmeņi ir izmērīti atbilstīgi ISO 7779 un deklarēti atbilstīgi ISO 9296. Ziņojumā norāda izmērītos akustiskās emisijas līmeņus dīkstāves režīmā un tad, kad darbojas diskdzinis, to deklarējot saskaņā ar ISO 9296 3.2.5. punktu.
      
         9. kritērijs.   Pārstrādāti materiāli
      
      Sistēmas bloka, monitora un tastatūras ārējam plastmasas korpusam jāsastāv vismaz no 10 % (pēc masas) pēcpatēriņa pārstrādātiem materiāliem.
      
         Novērtēšana un verifikācija. Pieteikuma iesniedzējs iesniedz kompetentajai iestādei deklarāciju, kurā norādīts pēcpatēriņa pārstrādāto materiālu procentuālais saturs.
      
         10. kritērijs.   Lietošanas norādījumi
      
      Personālais dators un datordisplejs jāpārdod ar attiecīgu informāciju lietotājam, kurā doti norādījumi par to pareizu izmantošanu attiecībā uz vidi. Šādai informācijai jāatrodas vienā viegli atrodamā vietā lietošanas norādījumos, kā arī ražotāja tīmekļa vietnē. Jo īpaši jāietver šāda informācija:
      
                  a)
               
               
                  enerģijas patēriņš. TEC vērtība atbilstīgi ENERGY STAR v.5.0, kā arī maksimālais enerģijas patēriņš katrā ekspluatācijas režīmā. Turklāt jāiekļauj norādījumi par to, kā izmantot ierīces energotaupības režīmu;
               
            
                  b)
               
               
                  informācija, ka energoefektivitāte samazina enerģijas patēriņu un tādējādi ļauj ietaupīt līdzekļus, jo samazinās rēķini par elektroenerģiju, kā arī informācija, ka personālā datora vai datordispleja atslēgšana no maiņstrāvas tīkla samazina enerģijas patēriņu līdz nullei;
               
            
                  c)
               
               
                  šādas norādes par to, kā samazināt enerģijas patēriņu laikā, kad personālais dators un/vai datordisplejs netiek izmantots:
                  
                              i)
                           
                           
                              personālā datora un/vai datordispleja pārslēgšana režīmā “izslēgts” samazina enerģijas patēriņu, tomēr nedaudz enerģijas joprojām tiek patērēts;
                           
                        
                              ii)
                           
                           
                              enerģijas patēriņu samazina ekrāna spilgtuma samazināšana;
                           
                        
                              iii)
                           
                           
                              datora cietā diska defragmentēšana samazina enerģijas patēriņu un paildzina datora darbmūžu (tas neattiecas uz datoriem ar pusvadītāju atmiņas iekārtām);
                           
                        
                              iv)
                           
                           
                              ekrānsaudzētāji var neļaut personālo datoru displejiem pāriet zemāka energopatēriņa režīmā laikā, kad dators netiek izmantots. Tāpēc, nodrošinot, ka datoru monitoriem nav aktivēti ekrānsaudzētāji, var samazināt enerģijas patēriņu;
                           
                        
            
                  d)
               
               
                  lietošanas norādījumos vai izgatavotāja tīmekļa vietnē vajadzētu ievietot informāciju lietotājam par to, kur vērsties, ja nepieciešams veikt personālā datora un/vai datordispleja profesionālu remontu vai apkopi, attiecīgi pievienojot arī kontaktinformāciju;
               
            
                  e)
               
               
                  ekspluatācijas beigu norādījumi pareizai personālo datoru un/vai datordispleju utilizācijai, attiecīgi izmantojot sabiedrisko infrastruktūru vai mazumtirgotāju atpakaļpieņemšanas shēmas, kurām jāatbilst Eiropas Parlamenta un Padomes Direktīvai 2002/96/EK (9);
               
            
                  f)
               
               
                  informācija par to, ka ražojumam ir piešķirts ES ekomarķējums, kā arī īss paskaidrojums par tā nozīmi un norāde, ka plašāka informācija par ekomarķējumu pieejama tīmekļa vietnē http://www.ecolabel.eu;
               
            
                  g)
               
               
                  lietošanas norādījumiem/remontēšanas rokasgrāmatām jābūt izgatavotām, izmantojot pārstrādātus materiālus, kas nesatur ar hloru balinātu papīru.
               
            
         Novērtēšana un verifikācija. Pieteikuma iesniedzējs deklarē produkta atbilstību šīm prasībām un iesniedz lietošanas norādījumu eksemplāru kompetentajai iestādei. Pēc tam šī lietošanas pamācība ir jāielādē datorā, kur lietotājs to var izlasīt, un jādara pieejama izgatavotāja tīmekļa vietnē.
      
         11. kritērijs.   Remonts, kuru var veikt lietotājs
      
      Pieteikuma iesniedzējam rokasgrāmatas veidā (izdruka vai elektronisks dokuments) jāsniedz galalietotājam nepārprotami norādījumi, kas ļauj veikt vienkāršus remontdarbus. Pieteikuma iesniedzējam jānodrošina arī, ka rezerves daļas ir pieejamas vismaz piecus gadus pēc tam, kad izbeigta attiecīgā personālā datora un/vai datora monitora ražošana.
      
         Novērtēšana un verifikācija. Pieteikuma iesniedzējs kompetentajai iestādei deklarē ražojuma atbilstību šīm prasībām, kā arī iesniedz tai remonta rokasgrāmatas eksemplāru.
      
         12. kritērijs.   Demontējama konstrukcija
      
      Izgatavotājam jāpierāda, ka profesionāli apmācīts personāls personālo datoru/monitoru var viegli demontēt, izmantojot tam parasti pieejamus darbarīkus, lai veiktu remontu un aizstātu nolietojušās daļas, nomainītu vecākas vai novecojušas detaļas ar jaunām un atdalītu detaļas un materiālus nolūkā veikt to galīgo utilizāciju vai izmantot atkārtoti.
      Lai atvieglotu demontāžu:
      
                  a)
               
               
                  stiprinājumiem, piemēram, skrūvēm un spiedsavienojumiem, personālajā datorā jābūt tādiem, lai tos varētu demontēt;
               
            
                  b)
               
               
                  nolūkā uzlabot vērtīgu materiālu izgūšanu drukāto shēmu platēm un/vai komponentiem, kas satur vērtīgus metālus, jābūt viegli noņemamiem, izmantojot manuālas atdalīšanas paņēmienus gan no izstrādājuma kopumā, gan no atsevišķiem komponentiem (piemēram, diskdziņiem), kuros ietilpst šādas plates;
               
            
                  c)
               
               
                  visiem plastmasas materiāliem nedrīkst būt virsmas pārklājuma, kas ir nesaderīgs ar utilizāciju vai atkārtotu izmantošanu;
               
            
                  d)
               
               
                  plastmasas detaļām jābūt izgatavotām no viena polimēra vai no pārstrādes viedokļa saderīgiem polimēriem un, ja to masa pārsniedz 25 g, uz tām jābūt atbilstošam ISO 11469 marķējumam;
               
            
                  e)
               
               
                  nedrīkst izmantot neatdalāmus metāla ieliktņus;
               
            
                  f)
               
               
                  dati par bīstamajām vielām un to daudzumu personālajā datorā jāapkopo saskaņā ar Padomes Direktīvu 2006/121/EK (10) un Ķīmisko vielu klasifikācijas un marķējuma globāli harmonizēto sistēmu (GHS).
               
            
         Novērtēšana un verifikācija. Līdz ar pieteikumu iesniedz testēšanas pārskatu ar sīku informāciju par personālā datora demontāžu. Tajā iekļauj personālā datora izvērstu diagrammu, kurā norādīti tā galvenie komponenti, kā arī visas tajā ietilpstošās bīstamās vielas. Šāds pārskats var būt rakstisks vai audiovizuāls. Informācija par bīstamām vielām kompetentajai iestādei jāiesniedz materiālu saraksta veidā, norādot materiāla tipu, daudzumu un atrašanās vietu.
      
         13. kritērijs.   Darbmūža paildzināšana
      
      Personālajiem datoriem ir jāatbilst šādām prasībām:
      
                  i)
               
               
                  apmaināma un modernizējama atmiņa un grafikas kartes;
               
            
                  ii)
               
               
                  paplašināšanas iespējas. Vismaz četras USB pieslēgvietas.
               
            Datoram jābūt konstruētam arī tā, lai galalietotājs varētu viegli nomainīt un/vai modernizēt svarīgākos komponentus (tostarp atmiņas iekārtas, procesorus un kartes). Piemēram, šajā nolūkā komponentu montēšanai var izmantot izvelkamus/iebīdāmus kārtridža tipa ietvarus.
      
         Novērtēšana un verifikācija. Pieteikuma iesniedzējs kompetentajai iestādei deklarē ražojuma atbilstību šīm prasībām.
      
         14. kritērijs.   Iepakojums
      
      Ja tiek izmantotas kartona kastes, tām jābūt izgatavotām vismaz no 80 % pārstrādāta materiāla. Ja galīgajam iepakojumam izmanto plastmasas maisiņus, tiem jābūt izgatavotiem vismaz no 75 % pārstrādāto izejvielu vai arī tiem jābūt bioloģiski noārdāmiem vai kompostējamiem saskaņā ar standartā EN 13432 noteikto vai līdzvērtīgu definīciju.
      
         Novērtēšana un verifikācija. Pieteikumu iesniedz kopā ar ražojuma iepakojuma paraugu un attiecīgu deklarāciju par atbilstību šim kritērijam. Šis kritērijs attiecas tikai uz primāro iepakojumu, kā definēts Eiropas Parlamenta un Padomes Direktīvā 94/62/EK (11).
      
         15. kritērijs.   Informācija uz ES ekomarķējuma
      
      Neobligāta uzlīme ar teksta rāmīti, kurā ietverts šāds teksts:
      
                  “—
               
               
                  Augsta energoefektivitāte
               
            
                  —
               
               
                  Konstrukcija, kas atvieglo pārstrādi, remontu un modernizāciju
               
            
                  —
               
               
                  Aizmugurapgaismojumā nav izmantots dzīvsudrabs (datordisplejiem)”.
               
            
         Novērtēšana un verifikācija. Pieteikuma iesniedzējs kompetentajai iestādei deklarē ražojuma atbilstību šai prasībai un iesniedz tādu ekomarķējuma eksemplāru, kāds tiks izmantots uz iepakojuma un/vai ražojuma un/vai pavaddokumentos.
      
         (1)  Kā noteikts ENERGY STAR v5.0, izņemot prasību attiecībā uz displeja miega režīmu.
      
         (2)  Neattiecas uz plānajiem klientiem.
      
         (3)  Attiecas uz plānajiem klientiem tikai tad, ja centrāli pārvaldītā tīklā programmatūras atjaunināšana notiek, kad iekārta atrodas miega režīmā vai ir izslēgta. Šī prasība neattiecas uz plānajiem klientiem, kuru klienta programmatūras atjaunināšanas standarta sistēmai nav nepieciešams ieplānot laikposmu, kurā dators ir izslēgts.
      
         (4)  OV L 396, 30.12.2006., 1. lpp.
      
         (5)  OV L 353, 31.12.2008., 1. lpp.
      
         (6)  Kā paredzēts Regulā (EK) Nr. 1272/2008.
      
         (7)  Kā paredzēts Padomes Direktīvā 67/548/EEK (OV 196, 16.8.1967., 1. lpp.).
      
         (8)  OV L 123, 24.4.1998., 1. lpp.
      
         (9)  OV L 37, 13.2.2003., 24. lpp.
      
         (10)  OV L 396, 30.12.2006., 850. lpp.
      
         (11)  OV L 365, 31.12.1994., 10. lpp.